Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed.

Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts 2020 og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering.

Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Grækenland inden for rammerne af SURE-forordningen til støtte for ovennævnte foranstaltninger.

b)Den statslige finansiering af socialsikringsdækningen for de ansatte, der modtager den særlige ydelse, der er nævnt i litra a). Forudsætningen for at være omfattet af ordningen er, at arbejdsgiveren bibeholder det samme antal ansatte (dvs. præcis de samme ansatte) i en periode svarende til den periode, hvor ansættelseskontrakten har været suspenderet.

a)En særlig ydelse til ansatte i den private sektor, hvis ansættelseskontrakt er blevet suspenderet, indført ved "lov af 14. marts 2020". Formålet med foranstaltningen var at beskytte beskæftigelsen i virksomheder, der indstiller deres drift som følge af et offentligt påbud eller tilhører økonomiske sektorer, der er hårdt ramt af covid-19-udbruddet, og den består i udbetalingen af en særlig månedlig ydelse på 534 EUR til ansatte, hvis ansættelseskontrakt er blevet suspenderet. Foranstaltningen, der havde været i kraft siden midten af marts 2020, blev forlænget indtil den 31. januar 2022. Forudsætningen for at være omfattet af ordningen er, at arbejdsgiveren bibeholder det samme antal ansatte (dvs. præcis de samme ansatte) i en periode svarende til den periode, hvor ansættelseskontrakten har været suspenderet.

Den 1. september 2022 anmodede Grækenland for tredje gang om finansiel støtte fra Unionen inden for rammerne af SURE-forordningen.

Den 6. august 2020 anmodede Grækenland om finansiel støtte fra Unionen, og den 25. september 2020 tildelte Rådet ved gennemførelsesafgørelse (EU) 2020/1346 finansiel støtte til Grækenland med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.

Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.

·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt

Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:

På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.

Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål.

Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger, således at arbejdspladser og dermed arbejdstagere og selvstændige kan beskyttes mod risikoen for arbejdsløshed og tab af indkomst.

RÅDETS GENNEMFØRELSESAFGØRELSE

om ændring af gennemførelsesafgørelse (EU) 2020/1346 om midlertidig støtte til Den Hellenske Republik i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet, særlig artikel 6, stk. 1,

under henvisning til forslag fra Europa-Kommissionen, og

ud fra følgende betragtninger:

(1)I forlængelse af en anmodning fra Grækenland af 6. august 2020 tildelte Rådet ved gennemførelsesafgørelse (EU) 2020/1346 finansiel støtte til Grækenland i form af et lån på højst 2 728 000 000 EUR med en maksimal gennemsnitlig løbetid på 15 år og en rådighedsperiode på 18 måneder med henblik på at supplere Grækenlands nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.

(2)Lånet skulle anvendes af Grækenland til at finansiere de arbejdsfordelingsordninger og lignende foranstaltninger, der er omhandlet i artikel 3 i gennemførelsesafgørelse (EU) 2020/1346.

(3)I forlængelse af Grækenlands anden anmodning af 9. marts 2021 tildelte Rådet ved gennemførelsesafgørelse (EU) 2021/679 om ændring af gennemførelsesafgørelse (EU) 2020/1346 yderligere finansiel støtte på 2 537 000 000 EUR til Grækenland ved at øge det maksimale lånebeløb til 5 265 000 000 EUR med en maksimal gennemsnitlig løbetid på 15 år og en rådighedsperiode på 18 måneder med henblik på at supplere Grækenlands nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere.

(4)Det yderligere lån skulle anvendes af Grækenland til at finansiere de arbejdsfordelingsordninger og lignende foranstaltninger, der er omhandlet i artikel 3 i gennemførelsesafgørelse (EU) 2021/679 om ændring af gennemførelsesafgørelse (EU) 2020/1346.

(5)Covid-19-udbruddet fastlåser fortsat en væsentlig del af arbejdsstyrken i Grækenland. Dette fører fortsat til pludselige og kraftige stigninger i de offentlige udgifter i Grækenland med hensyn til de foranstaltninger, der er omhandlet i artikel 3, litra a) og b), i gennemførelsesafgørelse (EU) 2020/1346.

(6)Covid-19-udbruddet og de ekstraordinære foranstaltninger, som Grækenland har gennemført i 2020, 2021 og 2022 for at dæmme op for dette udbrud og de socioøkonomiske og sundhedsrelaterede konsekvenser heraf, havde og har stadig dramatiske følger for de offentlige finanser. I 2020 havde Grækenland et offentligt underskud og en offentlig gæld på henholdsvis 10,2 % og 206,3 % af bruttonationalproduktet (BNP), som faldt til henholdsvis 7,4 % og 193,3 % ved udgangen af 2021. Ifølge Kommissionens forårsprognose 2022 forventes Grækenland at have et offentligt underskud og en offentlig gæld på henholdsvis 4,3 % og 185,7 % af BNP ved udgangen af 2022. Ifølge Kommissionens mellemliggende sommerprognose 2022 forventes Grækenlands BNP at stige med 4,0 % i 2022.

(7)Den 1. september 2022 anmodede Grækenland om yderligere finansiel støtte fra Unionen på 900 000 000 EUR med henblik på fortsat at supplere dets nationale indsats i 2020, 2021 og 2022 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere. Navnlig har Grækenland yderligere udvidet arbejdsfordelingsordninger og lignende foranstaltninger, jf. betragtning 8 og 9.

(8)Nærmere bestemt vedrører Grækenlands anmodning "lov af 14. marts 2020", jf. artikel 3, litra a), i gennemførelsesafgørelse (EU) 2020/1346, hvorved der blev indført en særlig ydelse til ansatte i den private sektor, hvis ansættelseskontrakt er blevet suspenderet. Formålet med foranstaltningen er at beskytte beskæftigelsen i virksomheder, der indstiller deres drift som følge af et offentligt påbud eller tilhører økonomiske sektorer, der er hårdt ramt af covid-19-udbruddet, og den består i udbetalingen af en særlig månedlig ydelse på 534 EUR til ansatte, hvis ansættelseskontrakt er blevet suspenderet. Forudsætningen for at deltage i ordningen er, at arbejdsgiveren bibeholder det samme antal ansatte (dvs. præcis de samme ansatte) i en periode svarende til den periode, hvor ansættelseskontrakten var suspenderet. Foranstaltningen blev forlænget indtil den 31. januar 2022.

(9)Myndighederne har desuden indført statslig finansiering af socialsikringsdækningen for de ansatte, der modtager den særlige ydelse, der er omhandlet i betragtning 8, jf. artikel 3, litra b), i gennemførelsesafgørelse (EU) 2020/1346. Forudsætningen for at deltage i ordningen er, at arbejdsgiveren bibeholder det samme antal ansatte (dvs. præcis de samme ansatte) i en periode svarende til den periode, hvor ansættelseskontrakten var suspenderet.

(10)Grækenland opfylder de i artikel 3 i forordning (EU) 2020/672 nævnte betingelser for at anmode om finansiel støtte. Grækenland har forelagt Kommissionen passende dokumentation for, at de faktiske og planlagte offentlige udgifter pr. 1. februar 2020 er steget med 6 477 014 989 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, fordi stigningen også er forbundet med en udvidelse af eksisterende nationale foranstaltninger, der er direkte forbundet med arbejdsfordelingsordninger og lignende foranstaltninger og omfatter en betydelig del af virksomhederne og arbejdsstyrken i Grækenland. Grækenland har til hensigt at finansiere 312 014 989 EUR med egne midler.

(11)Kommissionen har hørt Grækenland og bekræftet, at der er sket en pludselig og kraftig stigning i de faktiske og planlagte offentlige udgifter, der er direkte forbundet med de arbejdsfordelingsordninger og lignende foranstaltninger, som er omhandlet i anmodningen af 1. september 2022, jf. artikel 6 i forordning (EU) 2020/672.

(12)Der bør derfor ydes finansiel støtte med henblik på at hjælpe Grækenland med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder.

(13)Da den i gennemførelsesafgørelse (EU) 2020/1346 angivne rådighedsperiode er udløbet, er der behov for en ny rådighedsperiode for den yderligere finansielle støtte. Rådighedsperioden på 18 måneder for finansiel støtte, der tildeles ved gennemførelsesafgørelse (EU) 2020/1346, bør forlænges med 21 måneder, og den samlede rådighedsperiode bør derfor være på 39 måneder fra den første dag efter, at gennemførelsesafgørelse (EU) 2020/1346 har fået virkning.